CELEX: 62022CN0210
Language: mt
Date: 2022-03-18 00:00:00
Title: Kawża C-210/22: Talba għal deċiżjoni preliminari mressqa mill-Finanzgericht Hamburg (il-Ġermanja) fit-18 ta’ Marzu 2022 – Stappert Deutschland GmbH vs Hauptzollamt Hannover

4.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 257/22
            
         
      Talba għal deċiżjoni preliminari mressqa mill-Finanzgericht Hamburg (il-Ġermanja) fit-18 ta’ Marzu 2022 – Stappert Deutschland GmbH vs Hauptzollamt Hannover
      (Kawża C-210/22)
      (2022/C 257/29)
      Lingwa tal-kawża: il-Ġermaniż
      
         Qorti tar-rinviju
      
      Finanzgericht Hamburg
      
         Partijiet fil-kawża prinċipali
      
      
         Rikorrent: Stappert Deutschland GmbH
      
         Konvenut: Hauptzollamt Hannover
      
         Domandi preliminari
      
      
                  1.
               
               
                  Il-kunċett ta’ “profili vojta” li jinsab fir-regola ta’ oriġini rigward is-subintestatura 7304 41 tas-sistema armonizzata tal-Anness 22-01 tar-Regolament Delegat tal-Kummissjoni (UE) 2015/2446 tat-28 ta’ Lulju 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta’ regoli ddettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni (1), li jissuġġetta l-akkwist tal-oriġini għal “bidla minn profili vojta tas-sottointestatura 7304 49” (regola ta’ oriġini tal-profili vojta), ikopri materja tas-subintestatura 7304 49 tas-sistema armonizzata maħduma bis-sħana, dritta u bil-ħxuna tal-ġnub uniformi, li ma tissodisfax ir-rekwiżiti ta’ standard tekniku għall-pajpijiet tal-azzar mingħajr saldatura u maħduma bis-sħana u li minnha jiġu prodotti, bi ħdim fil-kiesaħ, pajpijiet ta’ sezzjoni trażversali differenti u ta’ ħxuna tal-ġnub differenti?
               
            
                  2.
               
               
                  
                     Jekk għall-ewwel domanda tingħata risposta fin-negattiv jew jekk ma hemmx bżonn li tingħata risposta għaliha: ir-regola ta’ oriġini tal-profili vojta tmur kontra l-Artikoli 60(2) u 284 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (2), kif ukoll kontra l-Artikolu 290 TFUE, għaliex
                  
                              a)
                           
                           
                              ma hijiex immotivata,
                           
                        
                              b)
                           
                           
                              hija vaga wisq, jew
                           
                        
                              c)
                           
                           
                              hija teskludi d-determinazzjoni tal-oriġini tal-operazzjonijiet ta’ pproċessar makkinarju li jkunu jagħtu l-oriġini skont l-Artikolu 60(2) tar-Regolament (UE) Nru 952/2013?
                           
                        
            
                  3.
               
               
                  
                     Jekk għat-tieni domanda tingħata risposta fl-affermattiv: fit-tilwima fil-kawża prinċipali, l-akkwist tal-oriġini tal-prodotti li jaqgħu taħt is-subintestatura 7304 41 tas-sistema armonizzata huwa ddeterminat mir-regola ta’ oriġini rigward is-subintestatura 7304 41 tas-sistema armonizzata tal-Anness 22-01 tar-Regolament Delegat (UE) 2015/2446 “CTH”, mir-regola residwali fil-Kapitolu 73 tas-sistema armonizzata tal-Anness 22-01 tar-Regolament Delegat (UE) 2015/2446 jew mill-Artikolu 60(2) tar-Regolament (UE) Nru 952/2013?
               
            
         (1)  ĠU 2015, L 343, p. 1; rettifiki fil-ĠU 2016, L 87, p. 35, ĠU 2017, L 101, p. 164, ĠU 2018, L 75, p. 41 u ĠU 2021, L 382, p. 60.
      
         (2)  ĠU 2013, L 269, p. 1; rettifiki fil-ĠU 2013, L 287, p. 90 u fil-ĠU 2016, L 267, p. 2.